બંને બીજા બાંકડા પર જઈને બેઠા.. કૃપાને હાશ થઇ...પેલો જાંબલી જેકેટ વાળો દેખાતો બંધ થયો'તો. આખું ગ્રુપ જ દેખાતું બંધ થયું'તું. લુખ્ખાઓ ,હરામીઓ, બધા . કૃપા મનમાં ને મનમાં બબડી. કેવો હતો સાલો. એકેક વસ્તુમાં ટોક ટોક કરે. આમ કર આમ ના કર. આવા કપડા પહેર... આવા નાં પહેર.. ને માંગણીય કેવી કરી'તી ... અમદાવાદથી દૂર એક હોટલમાં જવાની ....છી ....પોતે આવા માણસ સાથે હતી...છ મહિના ....એણે દ્રષ્ટિ સામુ જોયું... એ હજી વાતો કરી રહી'તી. કૃપા ટટ્ટાર થઇ ગઈ. સ્ટોલ સરખો કર્યો. .અંધારું ઉતરી રહ્યું'તું. એ દ્રષ્ટિ ની આંખમાં આંખ પરોવીને જોવા લાગી. ધ્યાન આપતી હોય એમ...